Nafarroako Parlamentuko Osasun Batzordeak, 2018ko apirilaren 18an egindako bileran, honako erabaki hau onetsi zuen: “Erabakia. Horren bidez, Nafarroako Gobernua premiatzen da arantza bifidoa, hidrozefalia eta horiekin loturiko patologiak sar ditzan gaixotasun kronikoen protokoloan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du:

1. Arantza bifidoa, hidrozefalia eta horiekin loturiko patologiak sar ditzan gaixotasun kronikoen protokoloan.

2. Premien azterketa susta dezan, halaber baloraturik diziplina anitzeko unitate bat sortzea.

3. Mendekotasunaren Legea eta/edo haren balorazio-taulen aldaketa proposa dezan.

4. Laguntza instituzional handiagoa ematera kanpainen koordinazioan, ANFHESekin batera.

5. Behar diren bitartekoak ezar ditzan, elkartea Osasunbidearen bitartez zabaltze aldera.

6. Foru Komunitatetik kanpoko erreferentziazko zentroetako egonaldi eta lekualdaketengatik ordaindutako sarien zenbatekoak berrikustera.

7. Protesien, aulki gurpildunen, ortesien, protesi berezien eta gainerako material ortopedikoaren prezio-taulak berrikustera.

8. Informazio kanpainak egitera, ustez beren haurduntza planifikatzen ari diren emakumeen osasun-hezkuntzaren aldeko apustua egiten dutenak, halako moldez non arrisku-faktoreen aurrean gaixotasun hauek prebenitzeko modua egonen baita”.

Iruñean, 2018ko apirilaren 19an

Lehendakaria: Ainhoa Aznárez Igarza